

**Nácvičné diktáty - Vety**

**Oznamovacie vety**

1. Zajtra naša trieda pôjde do galérie. Je tam výstava starých hračiek. Som zvedavá, s akými hračkami sa hrali deti v minulosti. Lego tam isto nebude.

2. Náš papagáj povedal slovo. Kocúr chytil muchu. Pozeral na ňu. Nepáčila sa mu. Nechal ju letieť. Pes mal sen. Žil v lese. Bol tam vlk.

3. Lyžujem sa rád. Chodím na náš vlek. Je tam strmá dráha. Jazdím len po okraji. Najlepší kamarát lyžuje pomedzi tyče. Volajú ho slalomár.

**Opytovacie vety**

1. Zamkol si dvere? Čítal si dnes knihu? Kedy pôjdeme na nákup? Čo ste dnes robili? Komu patrí táto lopta? Akú knihu teraz čítaš? Chutil ti koláčik?

 2. Ide autobus do Leopoldova? Koľko stojí lístok? Ako dlho trvá cesta? Treba prestupovať? Môžem zobrať aj psa?

3. Pavol našiel list. Komu ho mali doručiť? Zaniesol ho na poštu. Kde ležal ten list? Ďakujeme za nález. List dostala naša suseda. Čo bolo v liste?

**Rozkazovacie, zvolacie a želacie vety**

1. Nebehaj po triede! Umy tabuľu! Nevykláňaj sa z okna! Sadni si na stoličku! Nevyrušuj! Dávaj pozor! Píš pekne! Dones žiacku knižku!

2. Choď po vyznačených trasách! Čítaj informačné tabule! Nekŕmte zvieratá! Odpadky hádžte do koša! Nebuďte hluční! Dodržujte návštevné hodiny!

3. Tréner sa dnes hneval. Skáč lepšie! Pozeraj pod nohy! Hneval sa hlavne na brankára. Chytaj pozorne! Sleduj loptu! Nepusti súpera k sebe!



**Opakovanie viet**

1. Prečo je v triede krik? Každý nech sedí v lavici! Musíte byť ticho! Koľko žiakov chýba? Chýba päť žiakov. Sú chorí.

*Úloha: Podčiarkni opytovacie vety.*

2. Môžeme ísť na zmrzlinu? Podaj mi knihu! Páčila sa ti rozprávka? V stredu pôjdeme na výlet. Dnes je pekné počasie. Jedz veľa zeleniny!

*Úloha: Podčiarkni rozkazovacie vety.*

3. V nedeľu pôjdeme na plaváreň. Len nech neprší! Chceš ísť s nami aj ty? Nachystaj si veci! Nezabudol si na kúpaciu čiapku? Pri športovaní buď opatrný!

*Úloha: Podčiarkni želaciu vetu.*

4. Martin krútil hlavou. Ako môže byť Janka taká protivná? Aj jemu sa kvety páčili. Ale načo trhať kvety podobné hviezdičkám? Nech si kvitnú!

*Úloha: Podčiarkni oznamovacie vety.*

5. Mačka chytá myš. Myška sa mačky nebojí. Pes stráži dom. Dala si mu kosť? Daj psovi vodu! Utekaj domov cez les! Dúfam, že sa nebojíš? Mamka ťa už čaká.

*Úloha: Podčiarkni jednoslabičné slová.*